Akrobatikk og kontroverser da Real Madrid slo Atlético
– Merkelig kamp, mente Atlético-stopper Diego Godín, som ikke ville skylde på dommeren. Real Madrid var nemlig nådeløse og effektive da de utnyttet mulighetene de fikk. Kampen manglet heller ikke spektakulære øyeblikk. Casemiro åpnet ballet da han – av alle – brassesparket inn ledermålet på Wanda Metropolitano. Se kunstscoringen her: Vertene slo tilbake da Antoine Griezmann kom alene med Real Madrid-målvakten Thibaut Courtois, som vokste opp som hardbarket Atlético-fan. Assistentdommeren løftet flagget etter at Griezmann satte ballen i mål, men etter at videodommerne hadde tittet på reprisen, ble målet godkjent.Fem minutter før pause gikk Vinicius Júnior i bakken av José Gimenez på kanten av sekstenmeteren. Selv om det kunne se ut til at taklingen ble foretatt utenfor sekstenmeteren, støttet VAR-teamet dommerens avgjørelse om å dømme straffespark. Fra krittmerket var Sergio Ramos nådeløs. Straffesparket ble satt knallhardt ned i hjørnet. – Det er litt kjedelig å vente på for mange avgjørelser, men avgjørelsene er viktige, kommenterte Ramos, som mente avgjørelsene var korrekte. I den andre omgangen kontret Gareth Bale inn 3 – 1 til gjestene. Thomas Partey måtte også ta en tidlig dusj da han fikk sitt andre gule kort etter en sen takling på Toni Kroos. Seieren betyr at Real Madrid passerer Atlético på tabellen. Hvittrøyene er fem poeng bak Barcelona, som skal møte Athletic Club i Bilbao søndag.I samarbeid med rettighetshaver Strivesport har VG+ fått muligheten til å vise enkelte kamper fra italiensk og spansk fotball gjennom hele 2018/19-sesongen. I vår kan du også se disse kampene live på VG+. Flere av kampene er ikke berammet til nøyaktig ukedag og tidspunkt av de to ligaene: 10/3 Barcelona - Rayo Vallecano Søndag 17/3 Milan - Inter 20.30 7/4 Barcelona - Atlético Madrid 27/4 Inter - Juventus 19/5 Real Madrid - Real Betis 26/5 Sampdoria - Juventus
(Atlético Madrid - Real Madrid 1 – 3) Brassescoring, straffespark, kontroversielle VAR-avgjørelser og rødt kort. Det kokte da Real Madrid passerte byrivalen på tabellen etter seier i «El Derbi Madrileño».